Vyššie primáty

**Vyššie primáty** (lat. Anthropoidea; iné slovenské a vedecké názvy pozri nižšie) sú veľký taxón primátov, presnejšie celistvonosoblížnych (Haplorrhini). 

Vyššie primáty v systéme zodpovedajú pravým primátom (Euprimates) okrem poloopíc (Prosimii); inými slovami: zodpovedajú celistvonosoblížnym (Haplorrhini) okrem okáľoidných (Tarsiiformes).

## Názvy
Slovenské názvy sú: **vyššie primáty**, **opice**, **antropoidné (primáty)**, **antropoidy**, **antropoidi**, **antropoidné opice**, **opice vlastné**, **pravé opice**, **človekorodé**.

Vedecké (latinské) názvy sú: Anthropoidea (Mivart 1864), Simiiformes, Simiae, Simioidea, Pitheci, Pithecales, Pithecoidea, Anthropoideae

Niekedy sa to, čo dnes označujeme ako vyššie primáty, označovalo názvom primáty (Primates) v užšom zmysle; inak povedané, do primátov sa nezaraďovali poloopice.

O latinskom názve Anthropoidea treba poznamenať, že hoci je zakončený koncovkou -oidea, ktorá je typická pre nadčeľaďe, dnes nemá postavenie nadčeľade, ale nejakej vyššej taxonomickej úrovne (typicky podradu a podobne).

## Charakteristika
### Výskyt a pohyb
Ak odhliadneme od ľudí, vyskytujú sa vyššie primáty v širokom páse okolo rovníka, t. j.  v strednej Amerike a približne severnej polovici Južnej Ameriky, v celej Afrike okrem Sahary a v Ázii od 41° severnej šírky až po Malé Sundy (tu asi po 10° južnej šírky), okrem Blízkeho Východu.

Žijú na stromoch alebo zriedkavejšie sú sekundárne prispôsobené životu na zemi (človek žije primárne na zemi; americké vyššie primáty žijú len na stromoch). Pohybom sú štvornohé alebo dvojnohé. Štandardne sa na dvoch nohách pohybuje len človek, niektoré druhy (najmä ľudoopice) sa dokážu pohybovať na dvoch nohách, ale robia to zriedkavo, inak je štandardných pohyb vyšších primátov po štyroch nohách. Mnohé druhy nevedia plávať, iné plávajú dobre.

### Opis tela
Niektoré druhy sú bez chvosta, mnohé (najmä všetky americké) druhy naopak majú veľký chvost, ktorý americké druhy neraz používajú  na prichytávanie (obkrúcajú ho okolo konára zvrchu). Palce na končatinách stoja proti ostatným prstom. Na zadných končatinách sú vždy nechty, na predných končatinách sú buď nechty alebo pazúry. Predné končatiny sú pri niektorých druhoch značne predĺžené. 

Lebka je veľká, orbity majú postavené frontálne a od sluchovej jamy oddelené a zatvorené. Mozog je veľký, s rudimentárnymi ňuchovými lalokmi.  Stoličky sú hrboľkavé, spodné stoličky majú niekedy hrboľkov viac než vrchné. Očné zuby sú dosť veľké. 

Maternica je jednoduchá. Na prsiach sú dve mliečne bradavice. Americké druhy nemajú skrótum, ani menštruačný cyklus (alebo je neúplný); rodia jedno alebo dve mláďatá. Ostatné druhy majú skrótum, majú menštruačný cyklus a rodia jedno mladé. 

Po celom tele je bohaté osrstenie; nezarastená je tvár, dlane a niekedy aj sedacie vankúše. Srsť je niekedy miestami dlhšia, hrivovitá. 

### Potrava
Sú to všežravce, jedia napr. ovocie, semená, hľuzy, cibule, listy, púčiky, hmyz, vajcia, vtáčie mláďatá a pod. Od ľudí zjedia aj čokoládu, sucháre a iné potraviny.

### Ostatné
Vyššie primáty sú spoločenské tvory. Medzi jedincami existuje v spoločnosti určitá hierarchia. Na rozdiel od ostatných cicavcov vykazujú vyššie primáty vlastnosti ako čulosť, pohyblivosť, bezočivosť, odvážnosť, zúrivosť a podobne. Opičia napodobivosť nezodpovedá skutočnosti. Úzkonosovce sú psychicky vyvinitejšie než ploskonosovce.

Zdroje kapitoly:

## Systematika
### Rozsah taxónu
Vyššie primáty (Anthropoidea, Simiiformes) môžu byť v porovnaní s ich dnes bežným rozsahom v niektorých textoch obmedzené dvoma základnými spôsobmi:

1. Prvá, zriedkavá možnosť je, vyššie primáty nezahŕňajú niektoré alebo všetky kmeňové taxóny ("stem groups"), konkrétne:
*a) Vyššie primáty sú obmedzené len na korunové taxóny, t.j. spravidla (t.j. pri použití najbežnejšieho fylogenetického stromu) zahŕňajú len Platyrrhini + Catarrhini bez taxónov Paradectidae, Eosimiidae, Amphipithecidae atď. (porovnaj nižšie kapitolu o vnútornej systematike).
*b) Alternatívne môžu byť vyššie primáty poňaté ako taxón založený na apomorfii, čomu obyčajne zodpovedá Anthropoidea vo význame 1a) plus nadčeľaď Parapithecoidea a/alebo čeľaď Oligopithecidae.
2. Druhá možnosť je, že vyššie primáty nezahŕňajú ľuďí a im podobné taxóny, konkrétne:
*a) V minulosti vyššie primáty (Anthropoidea) nezahŕňali čeľaď Hominidae (v zmysle: rody *[[Homo]]*, *[[Australopithecus]]* v širšom zmysle, prípadne dávnejšie aj rody *[[Ramapithecus]]* a *[[Oreopithecus]]*). To znamená, že sa primáty delili na poloopice (Prosimiae), vyššie primáty (=opice) v užšom zmysle a ľudí (Hominidae). U niektorých autorov bola takto chápaná čeľaď Hominidae vylúčená nielen z vyšších primátov, ale aj z primátov (porov. aj článok o historickom taxóne Quadrumana), resp. u iných autorov bola vylúčená aj zo živočíšnej ríše.
*b) Menej často vyššie primáty (najmä pod vedeckým názvom Simae) nezahŕňali to, čo dnes označujeme ako hominoidovce (Hominoidea; teda ľudia a ľudoopy, vrátane gibonov). To znamená, že sa primáty delili na poloopice, vyššie primáty (opice) v najužšom zmysle a ľudoopy v širšom zmysle (resp. ľudoopy v užšom zmysle a ľudia). Takéto chápanie vyšších primátov (opíc) a príslušné delenie primátov sa občas vyskytuje dodnes, ale už len ako neformálna či nepresná reprezentácia súčasného štandardného systému primátov.

Pokiaľ ide špeciálne len o vedecký (latinský) názov Anthropoidea, ten môže mať alternatívne nasledujúce odchylné významy:
*Po roku 2006 sa ako Anthropoidea občas označoval taxón výslovne nezahŕňajúcu rod *†[[Rooneyia]]*. Konkrétne Rosenberger delil "polopodrad Simiiformes" na "hyprad Protoanthropoidea" (obsahujúci jedinú čeľaď Rooneyiidae, obsahujúcu jediný rod *Rooneyia*) a "hyprad Anthropoidea" (všetky ostatné taxóny vyšších primátov). Vzhľadom na to, že rod *Rooneyia* sa dnes už obyčajne radí úplne mimo taxónu Anthropoidea (spravidla do čeľade Azibiidae z taxónu Strepsirrhini - porov. napr. Seiffert et al. 2018), je dnes spomínané Rosenbergerove delenie už bezpredmetné (jeho Simiiformes teda splýva s jeho Anthropoidea).
*Anthropoidea je obmedzené na ľudí (resp. ľuďom podobné taxóny), konkrétne:
**Istý čas (najmä v Argentíne) sa ako Anthropoidea označovalo to, čo dnes označujeme ako hominoidovce (Hominoidea); zvyšok vyšších primátov v dnešnom ponímaní sa potom označoval ako Simioidea. 
**Alternatívne sa ako Anthropoidea môže označovať čeľaď Hominidae v užšom zmysle (t.j. v podstate rod *[[Homo]]*).

Ďalšie významy slovenského (resp. medzinárodného) názvu vyššie primáty pozri vyššie primáty (rozlišovacia stránka).

Ďalšie významy latinského názvu Simiae pozri v článku Simiae.

### Vnútorná systematika
#### Súhrnný systém
Najbežnejší súčasný systém vyšších primátov je takýto:

polopodrad [či podrad] vyššie primáty/opice (Anthropoidea):
* bazálne a/alebo ťažko zaraditeľné vyhynuté taxóny (ojedinele sú, aspoň sčasti, označované ako protoantropoidy/Protoanthropoidea  či "protosimiiformy"/Protosimiiformes): 
**? rod † *[[Altiatlasius]]* – alternatívne zaraďovaný ako najstarší pravý primát (Euprimates) alebo staršie do čeľade †omomyovité (Omomyidae; patrí do okáľoidných) alebo do plesiadapoidov (Plesiadapiformes)
**?rod †*[[Amamria]]*
**rod †*[[Nosmips]]* - alternatívne zaraďovaný do čeľade eosimiasovité alebo do členitosoblížnych (Strepsirrhini)
**čeľaď †eosimiasovité (Eosimiidae) - alternatívne zaraďovaná do okáľoidných (Tarsiiformes) alebo staršie do úzkonosovcov alebo (zriedkavo) do afrotarsiovitých
**?čeľaď †afrotarsiovité (Afrotarsiidae) - alternatívne zaraďovaná do okáľovitých (Tarsiidae; patrí do okáľoidných) alebo (zriedkavo) do parapitekovcov (Parapithecoidea)
**rod †*[[Phileosimias]]* - alternatívne zaraďovaný ako incertae sedis v rámci primátov alebo do čeľade eosimiasovité
**čeľaď †amfipitekovité (Amphithecidae/Pondaungiidae) - staršie zaraďovaná niekde do členitosoblížnych (Strepsirrhini) alebo do omomyovitých alebo do úzkonosovcov
**infrarad/nadčeľaď parapitekovce/parapitekoidovce (Parapithecoidea)
***rod †*[[Arsinoea]]* - alternatívne zaraďovaný do samostatnej čeľade †Arsinoeidae alebo staršie do čeľade amfipitekovité
***rod †*[[Biretia]]* - alternatívne zaraďovaný do čeľade parapitekovité
***čeľaď †parapitekovité (Parapithecidae) - alternatívne zaraďovaná do úzkonosovcov alebo staršie do ploskonosovcov; dnes zahŕňa aj staršie občas samostatne uvádzanú čeľaď †Qatraniidae
***čeľaď †Proteopithecidae - alternatívne zaraďovaná vedľa infraradu Parapithecoidea alebo (zriedkavo) do parapitekovitých alebo do ploskonosovcov alebo do úzkonosovcov alebo staršie do oligopitekovitých
**?rod †*[[Aseanpithecus]]*  - alternatívne zaraďovaný do čeľade amfipitekovité
**?rod †*[[Bugpithecus]]* - alternatívne zaraďovaný do čeľade amfipitekovité
**?čeľaď oligopitekovité (Oligopithecidae) - alternatívne zaraďovaná na rôzne miesta do úzkonosovcov alebo (zriedkavo) do parapitekovitých
*infrarad ploskonosovce/ploskonosé opice/širokonosé opice/opice Nového sveta (Platyrrhini)- t.j. americké druhy; majú široké nosové priehradky
*infrarad úzkonosovce/ úzkonosé opice/opice Starého sveta (Catarrhini) - t.j. neamerické druhy (vrátane všetkých ľudí); majú úzke nosové priehradky. 
Staršie sa do vyšších primátov zaraďovali aj napr. rody †*[[Algeripithecus]]*, †*[[Tabelia]]*, †*[[Djebelemur]]*, †*[[Omanodon]]*, †*[[Shizarodon]]*, †*[[Bugtilemur]]*, †*[[Gatanthropus]]* a †*[[Muangthanhinius]]*, ktoré sa podľa novších zistení zaraďujú na iné miesta v systéme primátov.

Z ploskonosovcov sa staršie občas odčleňoval ako samostatná skupina vyšších primátov taxón Callithricidae (kosmáčovité). 

Z úzkonosovcov sa staršie odčleňovala ako samostatná skupina vyšších primátov buď nadčeľaď hominoidovce (Hominoidea) alebo aspoň čeľaď ľudia (Hominidae) (myslí sa Hominidae v zmysle: rody *[[Homo]]*, *[[Australopithecus]]* v širšom zmysle, prípadne dávnejšie aj rody *[[Ramapithecus]]* a *[[Oreopithecus]]*). Tieto dva taxóny (hominoidovce alebo Hominidae) sa alternatívne vôbec nezaraďovali do vyšších primátov - pozri vyššie v kapitole Rozsah taxónu. Ojedinele sa z úzkonosovcov odčleňuje ako samostatná skupina vyšších primátov nadčeľaď †propliopitekoidovce (Propliopithecoidea).

V detailoch sa konkrétne systémy od seba pomerne značne odlišujú. Nasledujú ukážky konkrétnych systémov:

#### Príklady systémov z literatúry
Seiffert et al. 2020 a 2018:

Anthropoidea:
*?rody †Bugtilemur, †Gatanthropus a †Muangthanhinius [najnovšie asi spolu s rodom Ekgmowechashala patria do taxónu Adapiformes patriaceho do taxónu Strepsirrhini ]
*rod †*[[Nosmips]]*
*čeľaď †Eosimiidae
*čeľaď †Amphithecidae
*†Parapithecoidea [v Seiffert et al. 2010 hodnotené ako infrarad]
**(bez mena)
***rod †*[[Arsinoea]]*
***rod †*[[Biretia]]*
***čeľaď †Parapithecidae
**čeľaď †Proteopithecidae
*Platyrrhini
*Catarrhini [vrátane čeľade †Oligopithecidae a ľudí]

Jaeger et al. 2020 a 2019:

podrad Anthropoidea:
*čeľaď †Eosimiidae
*čeľaď †Afrotarsiidae [u iných súčasných autorov zaraďovaná do taxónu Tarsiiformes]
*rod †*[[Phileosimias]]*
*čeľaď †Amphipithecidae - v roku 2019 mali autori túto čeľaď zaradenú ako sesterský taxón taxónu Catarrhini
*(bez mena)
**nadčeľaď †Parapithecoidea v užšom zmysle [t.j. čeľaď †Parapithecidae a rod †*[[Biretia]]* ]
**čeľaď †Proteopithecidae
*(bez mena)
**rod †*[[Aseanpithecus]]*
**rod †*[[Bugpithecus]]* [u iných autorov súčasť čeľade Amphipithecidae ]
*Platyrrhini
*Catarrhini [vrátane ľudí a čeľade †Oligopithecidae ] - v roku 2019 mali autori čeľaď Oligopithecidae zaradenú mimo Catarrhini, konkrétne ako sesterský taxón taxónu "Aseanpithecus+Bugtipithecus+Platyrrhini+Ampithecidae+Catarrhini"

Benton 2014/2015

podrad Anthropoidea:
*? rod † Altiatlasius – zaraďovaný aj ako najstarší pravý primát (Euprimates) a staršie zaraďovaný do čeľade †Omomyidae
*čeľaď †Eosimiidae
*čeľaď †Amphipithecidae – staršie zaraďované do taxónu †Adapiformes (čeľaď †Omomyidae)
*nadčeľaď †Parapithecoidea
*(bez mena)
**infrarad Platyrrhini
**(bez mena) resp. Catarrhini v širšom  zmysle
***nadčeľaď †Propliopithecoidea –  vrátane čeľade †Oligopithecidae a rodu †*[[Aegyptopithecus]]*
***infrarad Catarrhini/korunové Catarrhini [vrátane ľudí]

Soukup 2014:

Antropoidea/Simiae (sk: vyššie primáty/opice/pravé opice):
*incertae sedis:
** rod † *[[Algeripithecus]]*  [u dnešných autorov už zaraďovaný do čeľade †Azibiidae z taxónu Strepsirrhini ]
** čeľaď †Eosimiidae – zaraďovaná aj do čeľade †Omomyidae
** rody †*[[Amphipithecus]]* a †*[[Pondaungia]]*
** rod †*[[Oligopithecus]]*
** rod †*[[Catopithecus]]*
* čeľaď † Parapithecidae
*infrarad Platyrrhini/Platyrrhina/Ceboidea
*infrarad Catarrhini/Catarrhina [vrátane ľudí]

Fleagle 2013:

podrad Anthropoidea:
*? rod Altiatlasius- alternatívne zaraďovaný ako bazálny taxón primátov v užšom zmysle [čiže Euprimates]
*? rod †*[[Nosmips]]* - alternatívne zaraďovaný do taxónu Strepsirrhini
*podrad "cf. Anthropoidea" [čiže nie je isté či patria do Anthropoidea] alebo  incertae sedis v rámci Anthropoidea: 
**čeľaď †Eosimiidae
**čeľaď †Amphipithecidae
**rod †*[[Phileosimias]]* - alternatívne zaradený ako incertae sedis v rámci primátov a niekedy zaraďovaný do čeľade Eosimiidae
*infrarad †Parapithecoidea
**nadčeľaď †Parapithecoidea
***čeľaď †Parapithecidae
***incertae sedis: rody †*[[Biretia]]* a †*[[Arsinoea]]*
**nadčeľaď †Proteopithecoidea
***čeľaď †Proteopithecidae
*infrarad Platyrrhini
*infrarad Catarrhini [vrátane čeľade †Oligopithecidae a ľudí]

Poznámka: Rody †*[[Afrotarsius]]* a †*[[Ekgmowechashala]]* sú zaradené do Tarsiiformes.

Delson 2012 a Delson et el. 2000:

hyprad Anthropoidea:
*incertae sedis: rod †Proteopithecus
*infrarad †Paracatarrhini 
**čeľaď †Parapithecidae [vrátane rodov †*[[Arsinoea]]* a †*[[Biretia]]* ]
**čeľaď †Oligopithecidae
*infrarad Platyrrhini - jediná nadčeľaď Ateloidea
*infrarad Catarrhini
**parvrad †Eocatarrhini
***čeľaď †Propliopithecidae
***čeľaď †Pliopithecidae
***čeľaď †Dendropithecidae [v Delson et al. 2000 označovaná len ako "skupina (rodu) †Dendropithecus"]
**parvrad Eucatarrhini
*** ... [sem patria ostatné Catarrhini, vrátane ľudí] 
Poznámka: V Delson et al. 2000 sú čeľaď †Eosimiidae ako aj rody †*[[Afrotarsius]]*, †*[[Ekgmowechashala]]*, †*[[Altanius]]* a †*[[Altiatlasius]]* zaradené do hypradu Tarsiiformes a to, čo iní autori označujú ako čeľaď †Amphipithecidae, je zaradené do podradu Strepsirhini. 

Vančata 2012

minirad Anthropoidea (sk: vyššie primáty):
*incertae sedis:
** nadčeľaď †Eosimioidea - jediná čeľaď †Eosimiidae; novšie zaraďovaná skôr do taxónu Tarsiiformes
** rod †*[[Phileosimias]]* – príbuzný s čeľaďou Eosimiidae
** skupina rodov †*[[Amphipithecus]]*, †*[[Pondaugia]]*, †*[[Siamopithecus]]* a †*[[Burgtipithecus]]* [u iných autorov: čeľaď Amphipithecidae ] - správnejšie asi patrí do taxínu Prosimii
** *rody prípadne staršie zaraďované (spolu s čeľaďou Parapithecidae) do nadčeľade Parapithecoidea:*
*** rod †*[[Arsinoea]]*
*** rod †*[[Algeripithecus]]* [u dnešných autorov už zaraďovaný do čeľade †Azibiidae z taxónu Strepsirrhini ]
*** rod †*[[Tabelia]]*  [u dnešných autorov už považovaný za synonymum rodu †*[[Azibius]]* z čeľade †Azibiidae ]
*superčeľaď Platyrrhina 
**čelaď †Proteopithecidae - alternatívne zaraďovaná niekde vedľa čeľade Callithricidae alebo ako incertae sedis v rámci Anthropoidea (staršie prípadne zaradená v nadčeľadi Parapithecoidea, ktorá bola incertae sedis v Anthropoidea)
**nadčeľaď Ceboidea [zodpovedá tomu, čo je u iných autorov taxón Platyrrhina ]
*superčeľaď Catarrhina [vrátane čeľade †Parapithecidae a †Oligopithecidae a vrátane ľudí]
Poznámka: Systém uvedený v úvode publikácie sa vo viacerých bodoch líši od systému uvedeného v (pôvodne staršom) texte vo zvyšku publikácie.

Cartmill 2011

podrad [alebo pomocný taxón] Anthropoidea:
*bazálne a neisté Anthropoidea:
**? čeľaď †Eosimiidae
**? čeľaď  †Amphipithecidae
**čeľaď †Parapithecidae [vrátane rodu †*[[Biretia]]* ]
**čeľaď †Proteopithecidae
*infrarad Platyrrhini
*infrarad Catarrhini [vrátane (s otáznikom) čeľade †Oligopithecidae a ľudí]
Poznámka: Rod Afrotarsius je (s otáznikom) zaradený do Tarsiiformes.

Williams et al. 2010

Anthropoidea:
*incertae sedis:
**rod †*[[Altiatlasius]]* – zaraďovaný aj do †Omomyiformes alebo ako bazálny pravý primát (Euprimates)
**rod †*[[Afrotarsius]]* – zaraďovaný aj do čeľade †Tarsiidae 
**rod †*[[Algeripithecus]]* – novšie zaraďovaný do čeľade †Azibiidae
**rod †*[[Tabelia]]* – pravdepodobne v skutočnosti synonymum rodu †*[[Azibius]]* alebo †*[[Algeripithecus]]*
*čeľaď †Amphipithecidae – zaraďovaná (najmä pred rokom 2009) aj mimo Anthropoidea (do Omomyiformes alebo Adapiformes) alebo do Catarrhini
*čeľaď †Eosimiidae – zaraďovaná aj mimo Anthropoidea
*†Parapithecoidea – vrátane rodu †*[[Biretia]]*; zaraďovaná aj ako bazálne Catarrhini
*čeľaď †Proteopithecidae – zaraďovaná aj do čeľade †Oligopithecidae
*čeľaď †Oligopithecidae – zaraďovaná aj do Catarrhini
*(bez mena)
**Platyrrhini
**Catarrhini [vrátane ľudí]

Seiffert et al. 2010:

podrad Anthropoidea [uvedené sú len africké taxóny]:
*? rod †*[[Altiatlasius]]*  - pôvodne zaraďovaný do čeľade Omomyidae, inak zaraďovaný aj ako bazálny pravý primát (Euprimates) alebo plesiadapoid
*? rod †*[[Algeripithecus]]* [u dnešných autorov už zaraďovaný do čeľade †Azibiidae z taxónu Strepsirrhini ]
*? rod †*[[Tabelia]]*  - možno príbuzný s rodom †*[[Biretia]]* alebo patrí niekde k taxónu †Adapiformes [u dnešných autorov už považovaný za synonymum rodu †*[[Azibius]]* z čeľade †Azibiidae ]
*infrarad †Parapithecoidea
**incertae sedis: rod †*[[Arsinoea]]* - alternatívne zaraďovaný do samostatnej čeľade †Arsinoeidae alebo staršie do čeľaďe †Amphipithecidae
**rod †*[[Biretia]]*
**čeľaď †Parapithecidae
*čeľaď †Proteopithecidae - alternatívne zaraďovaný do †Parapithecoidea alebo do taxónu Platyrrhini
*Platyrrhini
*Catarrhini [vrátane čeľade †Oligopithecidae a ľudí]

Rose 2006:

parvrad Anthropoidea:
*? rod †*[[Afrotarsius]]* – zaraďovaný aj do čeľade †Tarsiidae
*čeľaď †Eosimiiidae
*čeľaď †Parapithecidae
*čeľaď †Amphipithecidae – zaraďovaný aj ako podčeľaď čeľade †Notharctidae zo Strepsrrhini
*čeľaď †Proteopithecidae
*Platyrrhini – jediná nadčeľaď †Ceboidea
*Catarrhini [vrátane čeľade †Oligopithecidae a ľudí]

Geissman 2003:

infrarad Anthropoidea:
*Platyrrhini - jediná nadčeľaď Ceboidea
*Catarrhini [vrátane ľudí a toho, čo sú u iných autorov čeľade †Amphitecidae, †Parapithecidae, †Proteopithecidae a †Oligopithecidae; čeľaď †Eosimiidae je zaradená mimo Anthropoidea do taxónu Tarsiiformes]

Primate Fossil Record 2002
  
podrad Anthropoidea:
*incertae sedis:
**rod †*[[Algeripithecus]]* [u dnešných autorov už zaraďovaný do čeľade †Azibiidae z taxónu Strepsirrhini ]
**rod †*[[Arsinoea]]*
**rod †*[[Tabelia]]* [u dnešných autorov už považovaný za synonymum rodu †*[[Azibius]]* z čeľade †Azibiidae ]
* čeľaď †Afrotarsiidae
* čeľaď †Eosimiidae
* čeľaď †Amphipithecidae
* čeľaď †Proteopithecidae
* čeľaď †Parapithecidae [vrátane rodu †*[[Biretia]]* ]
*infrarad Platyrrhini
*infrarad Catarrhini [vrátane čeľade †Oligopithecidae a ľudí]

Thurzo 1998:

polopodrad Anthropoidea (sk:antropoidné/antropoidné primáty/vyššie primáty):
* incertae sedis: rod †*[[Algeripithecus]]* [u dnešných autorov už zaraďovaný do čeľade †Azibiidae z taxónu Strepsirrhini ]
* infrarad †Parapithecoidea (sk: parapitekovce) - jediná čeľaď †Parapithecidae (sk: parapitekovité)
* infrarad Platyrrhini (sk: ploskonosovce)
* infrarad Catarrhini (sk: úzkonosovce) [vrátane čeľadí †Eosimiidae* (sk:eosimiasovité), †Oligopithecidae (sk: oligopitekovité; asi vrátane toho, čo je dnes †Proteopithecidae) a vrátane ľudí]
Poznámka (*): Eosimiidae sú síce v základnom delení uvedené vedľa Oligopithecidae, ale na inom mieste o Eosimiidae autor uvádza, že „nájdené exempláre, pripomínajúce niektorými znakmi predstaviteľov omomyovitých, pokladáme za bazálne antropoidné primáty s nateraz nejasným fylogenetickým pôvodom“.

Ross-Kay 1998

podrad Anthropoidea:
*infrarad incertae sedis:
**čeľaď †Eosimiidae
**čeľaď †Afrotarsiidae [u iných súčasných autorov zaraďovaná do taxónu Tarsiiformes]
**čeľaď †Oligopithecidae [vrátane rodu †*[[Proteopithecus]]* ]
**čeľaď †Qatraniidae [vrátane rodu †*[[Arsinoea]]* ] [u iných autorov zaraďovaná do čeľade †Parapithecidae]
*infrarad †Parapithecoidea - jediná čeľaď †Parapithecidae
*infrarad Platyrrhini
*infrarad Catarrhini [vrátane ľudí]

McKenna a Bell 1997

parvrad Anthropoidea:
*rod †*[[Biretia]]*
*rod †*[[Amphipithecus]]*
*rod †*[[Pondaungia]]*
*čeľaď †Eosimiidae
*čeľaď †Parapithecidae [vrátane rodu †*[[Oreopithecus]]* ]
*nadčeľaď Callitrichoidea  - u iných autorov sa toto volá Platyrrhini
*nadčeľaď Cercopithecoidea (sk: mačiakoidovce) [v širšom zmysle] - u iných autorov sa toto volá Catarrhini [vrátane rodov †*[[Oligopithecus]]* a †*[[Proteopithecus]]* a vrátane ľudí]

Shoshani - Groves 1996

podrad Anthropoidea:
*infrarad neistý: 
**nadčeľaď a čeľaď neistá: 
*** rod †*[[Amphipithecus]]*
*** rod †*[[Biretia]]*
*** rod †*[[Proteopithecus]]*
*** rod †*[[Algeripithecus]]* [u dnešných autorov už zaraďovaný do čeľade †Azibiidae z taxónu Strepsirrhini ]
*** rod †*[[Omanodon]]* [u dnešných autorov už zaraďovaný do čeľaďe †Djebelemuridae z taxónu Strepsirrhini]
*** rod †*[[Shizarodon]]* [u dnešných autorov už zaraďovaný do čeľaďe †Djebelemuridae z taxónu Strepsirrhini]
*** rod †*[[Tabelia]]* [u dnešných autorov už považovaný za synonymum rodu †*[[Azibius]]* z čeľade †Azibiidae z taxónu Strepsirrhini ]
**nadčeľaď †Parapithecoidea - jediná čeľaď †Parapithecidae [vrátane rodu †*[[Arsinoea]]*]
*infrarad Platyrrhini - jediná nadčeľaď Ateloidea
*infrarad Catarrhini [vrátane rodu †*[[Oligopithecus]]* a ľudí]

Van Valen 1994

infrarad Anthropoidea:
*hyprad †Eosimiae
**nadčeľaď †Parapithecoidea
***čeľaď †Afrotarsiidae "(alebo Eosimiidae)"
***čeľaď †Parapithecidae - vrátane †Oligopithecidae
**nadčeľaď Ceboidea [t.j. u iných autorov: Platyrrhini ]
*hyprad Simiae [t.j. u iných autorov: Catarrhini ]

Carroll 1988:

podrad Anthropoidea:
*incertae sedis:
** rod †*[[Amphipithecus]]*
** rod †*[[Pondaungia]]*
*infrarad Platyrrhini
*infrarad Catarrhini [vrátane čeľade †Parapithecidae, rodu †*[[Oligopithecus]]* a ľudí]
Poznámka: Rod †*[[Afrotarsius]]* je zaradený (s otáznikom) do čeľade Tarsiidae. 

MČE 1986:

podrad Anthropoidea/Simiae (sk: vyššie primáty/opice):
*nadčeľaď Ceboidea/Platyrrhina (sk: opice ploskonosé)
*nadčeľaď Cercopithecoidea/Catarrhina (sk: opice úzkonosé) - jediná čeľaď Cercopithecidae 
*nadčeľaď †Parapihecoidea - jediná čeľaď Parapithecidae
*nadčeľaď Hominoidea [vrátane čeľade †Pliopithecidae (vrátane rodov †*[[Oligopithecus]]* a †*[[Propliopithecus]]*)]

Thurzo 1985:

podrad Anthropoidea (sk: vyššie primáty/človekorodé):
*infrarad Platyrrhini (sk: vyššie primáty ploskonosé/ploskonosce) - jediná nadčeľaď malpoidné (Ceboidea)
*infrarad Catarrhini (sk: vyššie primáty úzkonosé/úzkonosce) [vrátane čeľade †Parapithecidae (vrátane toho, čo je dnes †Amphipithecidae), rodu †*[[Oligopithecus]]* a ľudí]

Pyramída 1982 a Thurzo 1973:

podrad Anthropoidea/Simioidea (sk: opice):
*skupina (infrarad) Platyrhini (sk: širokonosé opice)
*(bez mena)
**skupina Catarhini (sk: úzkonosé opice) - t.j. z recentných čeľadí Cercopithecidae, Hylobatidae a Ponginidae
**čeľaď Hominidae
Poznámka: Uvedené sú len recentné taxóny.

Szalay a Delson 1979:

rad Primata:
*....
*infrarad incertae sedis - rody †*[[Oligopithecus]]* a †*[[Pondaungia]]* [rod †*[[Amphipithecus]]* je zahrnutý v čeľadi Adapidae patriacej do Strepsirrhini]
*infrarad Platyrrhini
*infrarad Catarrhini [vrátane čeľade †Parapithecidae a ľudí]
Poznámka: Autori síce v systéme taxón Anthropoidea (ako vidno) neuvádzajú explicitne, ale spomínajú ho v texte knihy ako súhrnné označenie pre Platyrrhini a Catarrhini. Jeho vynechanie zo systému zdôvodňujú čisto technicky, keďže uvádzajú, že keby ho použili, mal by ich systém príliš veľa úrovní delenia.

Schwartz 1978:

podrad Anthropoidea:
*plesion: rod †*[[Amphipithecus]]*
*plesion: rod †*[[Oligopithecus]]*
*infrarad Platyrrhini
*infrarad Catarrhini [vrátane čeľade †Parapithecidae a ľudí]

Delson 1977

hyprad Simiiformes/Anthropoidea:
*infrarad Platyrrhini - jediná nadčeľaď Ceboidea
*infrarad Catarrhini
**parvrad incertae sedis
***rod †*[[Oligopithecus]]*
***čeľaď †Oreopithecidae
**parvrad †Paracatarrhini - jediná čeľaď †Parapithecidae
**parvrad Eucatarrhini
***... [t.j. ostatné Catarrhini, vrátane ľudí; na rozdiel od novšieho použitia tohto taxónu - porov. napr. Delson et al. 2000 - v Delson 1977 boli v tomtot taxónu zahrnuté aj Propliopithecoidea]

Simons 1972:

podrad Anthropoidea:
*infrarad Platyrrhini - jediná nadčeľaď Ceboidea
*infrarad Catarrhini [vrátane rodu †*[[Oligopithecus]]* a vrátane toho, čo je dnes †Parapithecidae a †Amphipithecidae a vrátane ľudí]

Simpson 1945:

podrad Anthropoidea:
*nadčeľaď Ceboidea (u iných autorov: Platyrrhini)
*nadčeľaď Cercopithecoidea (u iných autorov: Catarrhini bez Hominoidea) [vrátane rodov  †*[[Apidium]]* a  †*[[Oreopithecus]]*]
*nadčeľaď Hominoidea [vrátane čeľadí  †Parapithecidae a rodov  †*[[Propliopithecus]]* a  †*[[Pliopithecus]]* - dnešní autori tieto taxóny obyčajne radia mimo Hominoidea]

SNS 1932:

rad Primates (sk: "primáti") v užšom zmysle:
*Pitheci (sk: opice/"primáti" v najužšom zmysle)
**ploskonosé/opice Nového sveta
**úzkonosé 
*človek
Poznámka: "Primáti" v širšom zmysle sú primáty vymedzené tak, ako ich chápeme dnes (čiže primáti v užšom zmysle + poloopice).

MSN 1931:

rad Primates:
*...
*podrad Simiae (sk: opice):
**sekcia Platyrrhina
**sekcia Catarrhina 
*rod *[[Pithecanthropus]]* - alternatívne zaraďovaný do Simiae alebo do rodu Homo
*rod *[[Homo]]*

Maurer 1928:

Primates:
*...
*Simiae (sk: opice)
**Arctopitheci [dnešný názov: čeľaď Callithricidae]
**Platyrrhini
**Katarrhini [dnešný názov: Catarrhini]
*Anthropomorphi (sk: ľudoopy) - rody gibon, gorila, šimpanz a orangutan
*človek - rody *[[Homo]]* a *[[Pithecanthropus]]* [t.j. dnešný *Homo erectus*]

MGKL 1905-1909:

rad Primates v širšom zmysle:
*...
*rad Primates v užšom  zmysle:
**Simiae/Pitheci (sk: opice) resp. nesprávne Quadrumana (sk: štvorruké)
***čeľaď Arctopitheci/Hapalidae [dnešný názov: čeľaď Callithricidae]
***čeľaď Platyrrhini/Cebidae
***čeľaď Catarrhini
**čeľaď Erecti/človek

## Referencie

Kategória:Vyššie primáty